Roger Vadim

Roger Vadim (oik. Roger Vladimir Plemiannikov; 26. tammikuuta 1928 Pariisi – 11. helmikuuta 2000 Pariisi) oli ranskalainen elokuvaohjaaja, kirjailija, lehtimies, näyttelijä ja tuottaja. Hänen elokuvansa ...ja Jumala loi naisen vuodelta 1956 nosti Brigitte Bardot’n maailmanmaineeseen. == Elämä == Vadim syntyi Pariisissa. Hänen valkovenäläinen isänsä Igor Plemmianikov oli muuttanut Ranskaan Ukrainasta, saanut Ranskan kansalaisuuden ja toiminut Ranskan varakonsulina Egyptissä. Vadimista tuli teatterinäyttelijä 16-vuotiaana. Vuonna 1947 hän ryhtyi elokuvaohjaaja Marc Allégret'n apulaiskäsikirjoittajaksi. Elokuvamaineensa lisäksi hänen elämäänsä lisäsi glamouria hänen suhteensa sellaisiin kaunottariin kuin Brigitte Bardot ja Jane Fonda. Hän myös asui yhdessä Catherine Deneuven kanssa, jonka kanssa hän sai pojan, Christian Vadimin, ennen avioitumistaan Fondan kanssa. Warholin tallin tähti Candy Darling kirjoitti väitetystä suhteesta Vadimin kanssa päiväkirjoissaan nimeltä My Face for the World to See. Darling väitti, että suhde tapahtui aikana, jolloin Vadim oli naimisissa Jane Fondan kanssa. Myöhemmän teatteri- ja elokuvatyönsä lisäksi Vadim kirjoitti useita kirjoja, mukaan lukien omaelämäkertansa D’une étoile à l’autre. Vadim kuoli lymfoomaan 72-vuotiaana, ja hänet haudattiin Saint-Tropez’n hautausmaalle Saint- Tropez’hen, Etelä-Ranskaan. == Naissuhteet == * Brigitte Bardot (puoliso, 1952–1957) * Annette Stroyberg (puoliso, 1958–1960 – tytär) * Catherine Deneuve (suhde – poika) * Jane Fonda (puoliso, 1965–1972 – tytär) * Catherine Schneider (puoliso, 1975 – tytär) * Marie-Christine Barrault (puoliso, 1990 Vadimin kuolemaan 2000 saakka) == Filmografia == *Maria Chapdelaine (1950) *Kiristäjä, Blackmailed (1951) *Naisen aseilla, En Effeuillant la Marguerite (1956) *...ja Jumala loi naisen, Et Dieu... créa la femme (1956) pääosassa Brigitte Bardot *Viettelysten Venetsia, Sait-on jamais? (1957) pääosassa Brigitte Bardot *Ole kaunis ja vaikene, Sois belle et tais-toi (1957) pääosassa Brigitte Bardot *Rakkauden jumalatar, Les Bijoutiers du Clair de Lune (1958) pääosassa Brigitte Bardot *Vaarallisia suhteita, Les liaisons dangereuses (1959) *Verinen ruusu, Et mourir de plaisir (1960) *Löysin ohjaksin, La Bride sur le cou (1961) *7 kuolemansyntiä, Les Sept péchés capitaux (1962) *Pikku pariisittaret, Les Parisiennes (1962) *Sotilaan lepo, Le repos du guerrier (1962) *Linna Ruotsissa, Un château en Suède (1963) *Dragées au Poivre (1963) *Hyve ja pahe, La vice et la vertu (1963) *Lemmenkaruselli, La Ronde (1964) *Pyörre, La curée (1966) *3 askelta yöhön, Histoires extraordinaires (1968) *Barbarella (1968) *Tipu, tipu, tuleppas!, Pretty Maids All in a Row (1971) *Tyttö nimeltä Hellé, Hellé (1972) *Rakkauden jumalatar 1973, Don Juan ou Si Don Juan était une femme... (1973) *La jeune fille assassinée (1974) *Aistillinen nainen, Une femme fidèle (1976) *Night Games (1980) *The Hot Touch (1981) *Surprise Party (1983) *Beauty and the Beast (1984, televisiojakso sarjassa Faerie Tale Theatre) *Dead Man's Curve (1986, jakso sarjassa The Hitchhiker) *Ja Jumala loi naisen, And God Created Woman (1988) *Safari (1991 televisioelokuva) *Amour fou (1993, televisioelokuva) *La Nouvelle tribu (1996, minisarja) *Mon père avait raison (1996, televisioelokuva) *Un coup de baguette magique (1997, televisioelokuva) == Lähteet == == Aiheesta muualla == * Roger Vadimin muistokirjoitus Helsingin Sanomissa * * Luokka:Ranskalaiset elokuvaohjaajat Luokka:Ranskalaiset kirjailijat Luokka:Ranskalaiset näyttelijät Luokka:Vuonna 1928 syntyneet Luokka:Vuonna 2000 kuolleet